CELEX: 32007R1110
Language: mt
Date: 2007-09-27 00:00:00
Title: Regolament tal-Kummissjoni (KE) Nru 1110/2007 tas- 27 ta’ Settembru 2007 li jistipula l-prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor applikabbli mill- 1 ta’ Ottubru 2007

28.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 253/7
            
         REGOLAMENT TAL-KUMMISSJONI (KE) Nru 1110/2007
   tas-27 ta’ Settembru 2007
   li jistipula l-prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor applikabbli mill-1 ta’ Ottubru 2007
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 318/2006 ta' l-20 ta’ Frar 2006 fuq organizzazzjoni komuni tas-swieq fis-settur taz-zokkor (1), u b'mod partikolari l-Artikolu 27(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 951/2006 tat-30 ta’ Ġunju 2006 dwar regoli dettalji ta' applikazzjoni tar-Regolament tal-Kunsill Nru 318/2006 dwar il-kummerċ mal-pajjiżi terzi fis-settur taz-zokkor (2) jipprovdi li l-prezz cif għall-importazzjoni tal-melassa jitqies bħala l-“prezz rappreżentattiv”. Dan il-prezz jitqies bħala stabbilit għall-kwalità ddefinita fl-Artikolu 27 tar-Regolament (KE) Nru 951/2006.
            
         
               (2)
            
            
               Għall-istipular tal-prezzijiet rappreżentattivi, għandha titqies l-informazzjoni kollha pprovduta fl-Artikolu 29 tar-Regolament (KE) Nru 951/2006, għajr fil-każi pprovduti fl-Artikolu 30 ta' dan ir-Regolament u, skond il-każ, dan l-istipular jista' jseħħ skond il-metodu pprovdut fl-Artikolu 33 tar-Regolament (KE) Nru 951/2006.
            
         
               (3)
            
            
               Għall-aġġustament tal-prezz li ma jikkonċernax il-kwalità standard, hemm lok, skond il-kwalità tal-melassa offruta, li jitnaqqsu jew jiżdiedu l-prezzijet skond ir-riżultati miksuba permezz ta’ l-applikazzjoni ta’ l-Artikolu 32 tar-Regolament (KE) Nru 951/2006.
            
         
               (4)
            
            
               Billi hemm differenza bejn il-prezz tar-rilaxx tal-prodott u l-prezz rappreżentattiv, jeħtieġ li jiġu stabbiliti d-dazji addizzjonali għall-importazzjoni fil-kundizzjoniiet imsemmija fl-Artikolu 39 tar-Regolament (KE) Nru 951/2006. Fil-każ ta' sospensjoni tad-dazji ta' l-importazzjoni b'applikazzjoni ta' l-Artikolu 40 tar-Regolament (KE) Nru 951/2006, jeħtieġ li jiġu stabbiliti ammonti partikolari għal dawn id-dazji.
            
         
               (5)
            
            
               Jeħtieġ li jiġu stabbiliti l-prezzijiet rappreżentattivi u d-dazji addizzjonali għall-importazzjoni tal-prodotti in kwistjoni, skond l-Artikolu 34 tar-Regolament (KE) Nru 951/2006.
            
         
               (6)
            
            
               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni taz-zokkor,
            
         ADOTTAT DAN IR-REGOLAMENT:
   Artikolu 1
   Il-prezzijiet rappreżentattivi u d-dazji addizzjonali għall-importazzjoni tal-prodotti msemmija fl-Artikolu 34 tar-Regolament (KE) Nru 951/2006 huma stabbiliti fl-Anness.
   Artikolu 2
   Dan ir-Regolament għandu jidħol fis-seħħ fl-1 ta’ Ottubru 2007.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, 27 ta’ Settembru 2007.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 58, 28.2.2006, p. 1. Regolament kif emendat l-aħħar mir-Regolament (KE) Nru 247/2007 (ĠU L 69, 9.3.2007, p. 3).
   
      (2)  ĠU L 178, 1.7.2006, p. 24. Regolament kif emendat l-aħħar mir-Regolament (KE) Nru 2031/2006 (ĠU L 414, 30.12.2006, p. 43).
   
      ANNESS
      Prezzijiet rappreżentattivi u l-ammonti tad-dazji addizzjonali fuq l-importazzjoni tal-melassa fis-settur taz-zokkor applikabbli mill-1 ta’ Ottubru 2007
      
                  (EUR)
               
            
                  Kodiċi NM
               
               
                  Il-prezz rappreżentattiv kull 100 kg nett tal-prodott in kwistjoni
               
               
                  Id-dazju addizjonali kull 100 kg nett tal-prodott in kwistjoni
               
               
                  Id-dazju li għandu jiġi applikat fuq l-importazzjoni b'riżultat tas-sospensjoni msemmija fl-Artikolu 40 tar-Regolament (KE) Nru 951/2006 għal kull 100kg nett tal-prodott ikkonċernat (1)
                  
               
            
                  1703 10 00  (2)
                  
               
               
                  7,22 
               
               
                  0 
               
               
                  —
               
            
                  1703 90 00  (2)
                  
               
               
                  9,91 
               
               
                  —
               
               
                  0 
               
            
         (1)  Dan l-ammont jissostitwixxi, skond l-Artikolu 40 tar-Regolament (KE) Nru 951/2006, ir-rata tad-dazju tat-tariffa doganali komuni ffissata għal dawn il-prodotti.
      
         (2)  Stipular għalkwalità tip kif iddefinita fl-Artikolu 27 tar-Regolament (KE) Nru 951/2006.